L 190/22 Den Europæiske Unions Tidende 22.7.2005 KOMMISSIONENS BESLUTNING af 9. december 2004 om en procedure i henhold til EF-traktatens artikel 81 og FØS-aftalens artikel 53 (Sag C.37.533 — Kolinklorid) (meddelt under nummer K(2004) 4717) (Kun den engelske, den franske og den tyske udgave er autentiske) (EØS-relevant tekst) (2005/566/EF) Den 9. december 2004 vedtog Kommissionen en beslutning om en procedure efter EF-traktatens artikel 81 og EØS-aftalens artikel 53. I overensstemmelse med artikel 30 i Rådets forordning (EF) nr. 1/2003 (!) offentliggør Kommissionen hermed parternes navne og beslutningens hovedindhold, herunder de pålagte sanktioner, dog således at virksomhedernes berettigede interesse i, at deres forretningshemme- ligheder beskyttes er sikret. En ikke-fortrolig udgave af hele beslutningen findes på de autentiske sprog og på Kommissionens arbejdssprog på netstedet for Generaldirektoratet for Konkurrence på følgende adresse: http://europa.eu.int/comm/competition/index da.html I. OVERTRÆDELSEN I KORTE TRÆK 1. Indledning Denne beslutning er rettet til Akzo Nobel NV, Akzo Nobel Nederland BV, Akzo Nobel Chemical Internatio- nals BV, Akzo Nobel Chemicals BV og Akzo Nobel Func- tional Chemicals BV in solidum (herefter kaldet »Akzo Nobel«), BASF AG (herefter kaldet »BASF«), Bioproducts Incorporated (herefter kaldet »Bioproducts«), Chinook Group Limited Partnership og Chinook Group Limited in solidum (herefter kaldet »Chinook«), DuCoa LP (herefter kaldet »DuCoa«) og UCB SA (herefter kaldet »UCB«). Virksomhederne deltog i en enkelt vedvarende overtræ- delse af artikel 81, stk. 1, i traktaten om oprettelse af Det Europæiske Fællesskab (herefter kaldet »EF-traktaten« eller »traktaten«) og fra den 1. januar 1994 artikel 53, stk. 1, i aftalen om Det Europæiske Økonomiske Samarbejdsom- råde (herefter kaldet »EØS-aftalen«), der omfatter hele EØS-området. Kommissionen indledte en undersøgelse af hele kolinklo- ridindustrien efter i april 1999 at have modtaget en anmodning om anvendelse af samarbejdsmeddelelsen fra den amerikanske leverandør Bioproducts. Undersø- gelsen dækkede perioden fra 1992 til slutningen af 1998 (herefter kaldet »undersøgelsesperioden«). (1) EFT L I af 4.1.2003, s. 1. Ændret ved forordning (EF) nr. 411/2004 (EUT L 68 af 6.3.2004, s. 1). 2. Markedet for kolinklorid Kolinklorid tilhører gruppen af vandopløselige B-vita- miner (B4-vitamin). Det bruges væsentligst i dyrefoder som et traditionelt fodertilskud, navnlig til fjerkræ og svin, for at fremme væksten, reducere dødeligheden, øge fodereffektiviteten, øge ægproduktionen og forbedre kødkvaliteten. Ved starten af undersøgelsesperioden blev kolinklorid hovedsagelig produceret i Europa og Nordamerika, (USA og Canada), men der blev også produceret kolin- klorid i Kina, Indien, Japan, Korea og Taiwan. De nord- amerikanske producenter eksporterede til Mellem- og Sydamerika, Europa, Fjernøsten og Sydøstasien. De euro- pæiske producenter begyndte at eksportere til Mellem- og Sydamerika, Afrika, Sydøstasien og Fjernøsten. De euro- pæiske og nordamerikanske producenter havde også produktionsanlæg i forskellige områder i verden og udvi- dede den lokale produktion for at nedbringe transport- og lageromkostninger og styrke deres stilling på de lokale markeder. Bla. anlagde BASF produktionsfaciliteter i Mexico, Brasilien og Thailand, Akzo Nobel og UCB i Kina, DuCoa i Mexico og Chinook i Singapore. Størrelsen af det verdensomspændende marked for kolin- klorid blev anslået til 183,7 mio. EUR i 1997 i over- trædelsens sidste hele år, heraf 52,6 mio. EUR i EØS- området. I undersøgelsesperioden kontrollerede de impli- cerede producenter over 80% af verdensmarkedet. De implicerede  europæiske  producenter  kontrollerede næsten 80 % af markedet i EØS-området.